Màríà Lásárù (tí a bí ní ọjọ́ karùn ún oṣù karùn ún ọdún 1989) jẹ́ òṣèré àti ò ǹṣe fiimu ọmọ orílẹ̀-èdè Nàìjíríà. Òun ni ó gba àmì ẹ̀yẹe lórí fiimu àwọn ènìyàn ìlú fún òṣèré tí ó ní ìlérí tí ó dára jùlọ ní ibi ẹ̀buǹ eré ìdárayá ti i àwọn ènìyàn ìlú (City People Entertainment Awards) ti odun 2018, wọ́n sì tún yàn án gẹ́gẹ́ bí i òṣèré tí ó dára jùlọ nínú ipa olùdarí ní ọdún kanná àn níbi ayẹyẹ ẹ̀bùn fún àwọn òṣèré Nollywood tí ó dára jùlọ (Best of Nollywood Awards). Lásárù wá làti Ìpínlẹ Abia ní orílẹ̀-èdè Nàìjíríà. Ìpínlẹ Abia wà ní agbègbè gúúsù ìla oorun ti oríl̀ẹ̀-èdè Nàìjíríà níbi tí ó jẹ wípé àwọn ẹ̀yà Ìgbò ni wọ́n wà níbẹ̀. Ukwa tí ó wà ní Ìjọba Ìbílẹ̀ ìla-oorun ní Ìpínlẹ̀ Abia gangan ni Lásárù ti wá. Ìdílé ẹlẹ́ni mẹ́sàn án ni a bí Lásárù sí èyí tí ìyá, bàbá pẹ̀lú àwọn ẹ̀gbọ́n àti àbúrò rẹ wa. Ó jẹ́ ìbejì nínú ẹbí yi àti wípé òun àti èkejì rẹ, Joseph tí ó jẹ́ ọkùnrin ni wọ́n bí gbẹ̀yìn.